1. **sz. melléklet**

**a Csongrád-Csanád Megyei Önkormányzat Közgyűlés Elnöke**

**5/2020.(VI.15.) önkormányzati rendeletéhez**

**A közgyűlés által a közgyűlés elnökére és a bizottságokra átruházott hatáskörök**

A Csongrád-Csanád Megyei Közgyűlés a következő hatásköreinek gyakorlását ruházza át a közgyűléselnökére és a közgyűlés bizottságaira:

**A közgyűlés elnökére átruházott hatáskörök**

**1)** Az éves költségvetésben - az önkormányzat, illetve hivatalát megillető - előírt bevételekbeszedése, ennek érdekében szerződések módosítása és megkötése - ide értve a vagyonhasznosítási szerződéseket is -, intézkedés a jóváhagyott kiadási előirányzat célirányos felhasználására.

**2)** Engedélyezi Csongrád-Csanád megye címere és zászlója használatát a Csongrád megye címeréről,zászlójáról és azok használatáról szóló rendeletben szabályozott esetekben.

**3)** Gyakorolja az önkormányzat vagyonával kapcsolatos – a Csongrád Megyei Önkormányzat vagyonáról szóló rendeletében meghatározott **-** tulajdonosi jogokat**.**

**4)** Koordinálja a megye települési önkormányzatai felkérése alapján a települések fejlesztési tevékenységét.

**5)** Együttműködik a megyei jogú város önkormányzatával és az érintett települések önkormányzataival a területrendezési tervek városkörnyéki összehangolása érdekében.

**6)** Gondoskodik a településrendezési terveknek a megyei területrendezési tervekkel való összhangjáról.

**7)** Ellátja a megye arculatát befolyásoló, több települést érintő táji, természeti és épített környezet védelmét és alakítását, segíti a települési önkormányzatok erre irányuló tevékenységét.

**8)** Részt vesz a települési önkormányzat felkérése alapján a helyi jelentőségű védett természeti területté nyilvánítás előkészítésében.

**9)** Közreműködik a környezeti ismeretek terjesztésében és fejlesztésében.

**10)** Előzetes véleményt nyilvánít a települési önkormányzati környezetvédelmi programokról, illetve kezdeményezheti azok megalkotását.

**11)** Állást foglal a települési önkormányzatok környezetvédelmet érintő rendeleteinek tervezetével kapcsolatban.

**12)** Elősegíti az 1995. évi LIII. tv. 58.§ (7) bekezdés szerinti egyezség létrehozását. (1995. LIII.tv. 46.§ (2) d/)

**13)** Véleményezi a szomszédos megyék területi terveit. (218/2009. (X.6.) Korm. rendelet)

**14)** Dönt – a kitüntető cím, díjak és elismerések alapításáról és adományozásáról szóló 7/2014. (VII. 3.)önkormányzati rendeletben átruházott hatáskörökben.

**15)** Dönt a megyei önkormányzat saját halottjává nyilvánítás egyes kérdéseiről szóló 4/1999.(III.1.) Kgy. rendelet előírásai szerint a megyei önkormányzat saját halottjává nyilvánításáról és gondoskodik az önkormányzat saját halottjának temetésével, kegyeleti feladatokkal kapcsolatos tevékenység ellátásáról.

**16)** Gyakorolja a munkáltatói jogokat a költségvetési egységnél a Csongrád-Csanád Megyei Önkormányzat, mint munkáltató által foglalkoztatottak felett.

**17)** Gyakorolja a Csongrád-Csanád Megyei Önkormányzat által létrehozott alapítvány alapítói jogait.

**Pénzügyi és Gazdasági Bizottságra átruházott hatáskörök**

**1)** Az önkormányzati beruházások, felújítások - a költségvetésben jóváhagyott előirányzattól és a fejlesztési céltól való eltérést kivéve - a fejlesztési program módosításának engedélyezése, a mindenkori költségvetési rendeletben meghatározottak szerint.

**2)** Gyakorolja az önkormányzat vagyonával kapcsolatos – a Csongrád Megyei Önkormányzat vagyonáról szóló rendeletben meghatározott - tulajdonosi jogokat.

**3)** Az éves belső ellenőrzési terv évközi módosításának jóváhagyása.

**Ügyrendi és Jogi Bizottságra átruházott hatáskörök**

**1)** Gyakorolja az egyéb munkáltatói jogokat a közgyűlés elnöke tekintetében.

**2)** Dönt a jegyzőkönyvi hangfelvétel meghallgatása után is vitatott jegyzőkönyvezés kiigazításáról.

**Terület- Gazdaság- és Turizmusfejlesztési Bizottságra átruházott hatáskörök**

**1)** A megye területén található helyi jelentőségű védett természeti területek védelmével kapcsolatos tevékenységek összehangolása

**2)** Részt vesz operatív programok tervezésében, előkészítésében.

**3)** Segíti a területfejlesztési önkormányzati társulások és a térségi fejlesztési tanácsok tervező, döntés előkészítő, fejlesztési célokat szolgáló, pályázatokat megalapozó tevékenységét.